《送程给事知越州》
宋代·刘奉世

使君遗爱遍南州，五马新归瘴海头。
持橐未厌青琐直，怀章还作鉴湖游。
姚余人物传吴远，越绝山川向剡幽。
应有清诗资卧理，会吟他日记风流。

作者简介：（1041—1113）临江军新喻人，字仲冯。刘敞子。举进士。神宗时历官集贤校理、国史院编修官，坐事谪监陈州粮料院。久之为吏部员外郎。哲宗元祐中官至签书枢密院事。绍圣初罢知成德军，改定州，徙成都府。入元祐党，责郴州居住，再贬隰州团练副使、郴州安置。徽宗立，复职。崇宁初再夺职，贬居沂、兖州，以赦得归。有《自省集》。